California SuperLotto Αποτελέσματα - 14 Ιούνιος 2003 - Κλήρωση Λόττο & Αποτελέσματα Λόττο
California SuperLotto Αποτελέσματα - 14 Ιούνιος 2003
Αποτελέσματα - California SuperLotto - 14 Ιούνιος 2003 > Herramientas para tornear>GUBIAS Y FORMONES PARA TORNEADO "TWO CHERRIES">GUBIA SEPARADOR ROMBEADO "TWO CHERRIES" ACERO AL CARBONO>Separador rombeado 12 mm
Modelo "Two cherries"1689/12 "Sophia: The Wisdom of Celcus" by taiche | Redbubble
taiche › Photography - Turkey › Sophia: The Wisdom of Celcus
ephesus, efes, ruins, roman ruins, street, selcuk, eastern mediterranean, turkish, celsus library, columns, statues, mausoleum, library, sophia, wisdom Horoscope and Astrology - Homepage - Astrodienst Guest user u1336576435
25-May-2016, 10:43 UT/GMT Preek-padkos – Suider-Paarl Gemeente
50 Dae van Jubel in gebrokenheid week 7 #MY KONING
Die uitdaging vir ons vandag is om vanuit die lydensweek gebeure iets van God se teenwoordigheid in ons lewe raak te sien, vanuit ons gebrokenheid.
Die teks verwysing van ons afgelope Sondag kom vanuit die verhaal van Jesus en Sy intog in Jerusalem. Lukas 19 en Johannes 12.
Ons is baie geneig om vas te hak by die wete dat ons grootliks jubel oor Jesus se intog op die nederige donkie. So kry die ou pak dier ook darem sy “moment of fame” in die mees bekendste boek in die wêreld.
Die volgende dag het die groot menigte mense wat na die fees toe gekom het,
gehoor dat Jesus na Jerusalem toe kom.13.Hulle het palmtakke gevat en Hom tegemoet gegaan en uitgeroep: “Prys Hom! Loof Hom wat in die Naam van die Here kom!” en:
“Die Koning van Israel!”
Tog is daar soveel meer rakende hierdie eerste momente voor Jesus letterlik na sy kruisiging op-pad is.
Die vraag wat ons vir mekaar moet vra is egter, is Jesus ons Koning van die hier en nou…
Kort na die moment waar Jesus deur die mense geloof en geprys word, staan hy stil en kyk af op die dorp voor Hom en begin huil…
Toe Hy nog nader kom en die stad voor Hom sien, het Hy daaroor gehuil
42en gesê: “As jy vandag tog wou insien wat vir jou vrede nodig is! Maar nou is jy blind daarvoor.
Die Realiteit hier is dat Jesus bewus is daarvan dat die mense vreeslik opgewonde is om Hom daar te hê, want daar is soveel wat hulle uit sy teenwoordigheid kan kry, gesien in die lig dat Jesus nounet blindes genees het, en deur die dorp van Lasarus gekom het ens.
Die vrae om onsself af te vra is:
Is Jesus Volledig Koning van my lewe.. van my Jubel/Joy…?
Hou ons vas aan Jesus as Koning bloot net vir wat Hy gedoen het? Of vir dit wat Hy ook nou reeds doen en nog gaan doen?
As dit net vir wat hy gedoen het, is dit maklik om half vooruit te gaan en self bepalend te leef en Jesus in te skakel waar ons dink Hy Pas.
Indien ons Hom volledig Koning maak van ons lewe vir die hier, die nou, die gister en môre dan raak ons lewe een wat getuig van die Koning.
Mag hierdie Paastyd ’n tyd wees waar jy en jou gesin geleentheid kry om God te dank vir dit wat hy reeds vir julle gedoen het. Mag dit pertmanent ’n tyd wees om te fokus op dit wat God tans mee besig is en nog wil doen.
Geniet jou tyd saam die Koning wat bereid is om alles te gee vir jou…selfs Sy Seun.
50 Dae van Jubel in gebrokenheid – week 6 #Genesing
50 dae van Jubel in gebrokenheid
Ons 6de tema: #GENESING
In die Jubeljaar verwag Jesus van ons om, soos Hy, genesend met mense om te gaan. In Lukas 4 haal Jesus Jesaja 61 aan waar die profeet Jesaja noem dat hy gesalf is om die Blye Boodskap te verkondig, en op die ou end genesend met mense om te gaan. Jesus maak dit op Homself van toepassing, en as ons die genadejaar moet uitleef, moet ons genesing bring waar ons gaan. Lees gerus Jesaja 61: 1 – 3 weer.
Van die vroegste tye was fisiese gesondheid en geloof baie nou aan mekaar verbind. In die Bybel was dit die priesters wat mense gediagnoseer en gesond verklaar het, later in die kerkgeskiedenis het die nonne en geestelike werkers saam met die geestelike boodskappe ook medisyne uitgedeel. Soveel so dat as Jesus in die Middeleeue geskilder word, dit dikwels in die vorm van ‘n geneesheer in ‘n ‘apotheke’ of stoorruimte was waar medisyne gemeng en uitgedeel is.
3 Beelde wat vir ons uitstaan rondom genesing:
Jesus as Geneesheer
Die Bybel praat van die balsem van Gilead, ‘n salf wat uit die streek Gilead uit kom wat genesing bring, en Jesus word hiermee verbind omdat Hy die Christus, die Gesalfde genoem word wat mense fisies en geestelik kom gesond maak. Ons lees in Jes 61: 1 dat Jesus (soos Hy in Luk 4 dit op Hom van toepassing maak) is gesalf om gesond te maak, en in vers 3 vreugde te bring (letterlik vreugde-olie), om maw mense te salf wat die vreugde sal uitdra en so Bome van Redding vir mense sal wees.
Een van die belangrikste geneesmiddels was olie of salf. In Engels is daar ‘n mooi woordspeling omdat die stam van salvation en salve dieselfde is. Ons word genees deurdat ons gered word.
Jesus Christus is vernoem na die alledaagse olie, kristos-olie van daardie tyd. Daardeur wil Jesus sê dat hy vir die alledaagste mens gekom het, dat almal Hom kan bekostig, en dat Hy almal wil kom genees.
In ‘n olyf is daar olie, maar dit moet eers gepers word voordat olie vrygestel word. Die Bybel sê so mooi dat deur Jesus se wonde (sy gebrokenheid) het daar vir ons genesing gekom.
Olie word ook gebruik om lampe aan te steek, soos ons weet uit die storie van die wyse en dwase meisies. In die tempel was daar lampe wat altyd moes brand wat genoem is ‘Die lig vir die wêreld’. Toe Jerusalem venieting is, is die lampe uitgedoof, en met die terugkeer van die Jode het hulle ontdek dat daar nie meer olie is om dit aan te steek nie. Eendag ontdek hulle toe vate olie wat weggesteek is, en kon dit aansteek. Die olie was weg, maar het op die regte tyd te voorskyn gekom. Soos Jesus. Daarom het dit betekenis gehad toe Jesus aankondig: “Ek is die Lig vir die wêreld.”
Jesus het alles wat nodig is dat ek en jy gesond kan word….Wat is dit wat jy nodig het?
Dink aan jou verhoudings, dink aan dit wat jy rondom jou sien. Watter soort genesing het jou gemeenskap nodig?
Wat is die eerste ding wat jy moet gaan doen sodat mense rondom jou gesond kan word? Dalk Jesus se liefde gaan verkondig? Dalk deur ‘n sagte woord salf gaan smeer aan iemand se seer?
50 Dae van Jubel in gebrokenheid – week 5#Versoening
Ons 5de tema: #VERSOENING
Die Jubeljaar vra dat ons anders met genade moet omgaan, dat ons moet vergewe, moet vergewe, vrygewig wees, en dan moet versoening ons hoofagenda wees. Versoening kom van die Griekse woord ‘alasso’ wat ‘n handelsterm is en iets beteken soos ‘money exchange’, uitruil ens. Want versoening is ‘n ruiltransaksie waar Jesus sy lewe kom gee het in ruil daarvoor dat ons met die Vader versoen kan word. Dit is die Blye Boodskap. Ons het beweeg van dismarmonie met God na harmonie, en van vyandskap en gebrokenheid na vrede en heelheid.
En ons word in 2 Kor 5: 14 – 21 aangestel as bedienaars van hierdie versoening. Soos ‘n kelner wonderlike kos moet aangee, moet ons die Blye Boodskap van ons wat deur Jesus met die Vader versoen is, vir mense aangee. En dan gaan dit verder en ons herstel ook ander verhoudings, soos met ander mense en met die natuur.
Hoe lyk die proses waar ons met mense versoen word dan? Eers moet jy vergewe, dan moet daar versoening wees en eers dan kan iemand regtig genesing ervaar.
So vergifnis en versoening is nie dieselfde nie, maar deel van dieselfde proses. Waar vergifnis onmiddelik gebeur, lê die toets of dit onvoorwaardelik is daarin of daar oorgegaan word in versoening. Versoening is die herstel van verhoudings, en omdat God ons verhoudingswesens gemaak het, is dit altyd die ultimate doel. God sal nooit vir ons iemand laat vergewe en dan tevrede wees indien ons nie versoen nie.
Natuurlik is dit moeilik! Hoe versoen ek met iemand wat iets verskrikliks aan my gedoen het? Daarom is dit soos ‘n metronoom wat heen en weer swaai en die ritme van die musiek aandui, en sy doel is om die musiek reg voort te bring. So sukkel ons tussen geloof en twyfel, tussen hoop en wanhoop, tussen vergifnis en oordeel. En te midde van ons pogings is die ‘musiek’ die verhoudings wat herstel word. En dit is waarvoor Jesus gekom het: ook ter wille van die versoening van my met my vyande.
En dit is ‘n geloofsdaad omdat ek in geloof die stap neem om God te vertrou. Ek weet nie altyd hoe my versoeningspoging more gaan lyk nie, ek weet nie of die ander persoon ook gaan wil versoen nie, maar ek weet ek moet in die geloof aanhou tot die ander persoon ook wil versoen, want daar is verhoudings op die spel, en dit is God se hart. Hy het sy Seun daarvoor gegee. Ek moet God vertrou dat Hy die God van die verbond, die God van die Bybel is, en dat Hy die versoeningsverhaal bly skryf in my en jou lewe, spesifiek in Lydenstyd waar versoening begin is.
En hierdie Bediening van die versoening is aan ons toevetrou.
Wat maak dat versoening so moeilik is?
Met watter mense sukkel jy die meeste om versoenend te leef.
Wat maak dat ek nie versoening kan uitleef nie?
Wat is die eerste tree tot versoening wat jy gaan gee?
50 Dae van Jubel in gebrokenheid – week 4 #Vrygewigheid
Ons 4de tema: #VRYGEWIGHEID
So hoe pas dit by die Jubeljaar-tema in? Goeie vraag!
Ons lees in Lukas 4 waar Jesus die genadejaar aankondig, dat die mense vrygewig moes wees: hulle moes mense se vryheid, grond en menswaardigheid teruggee! En net die feit dat Jesus hieroor praat, wys dat dit nogal ‘n sensitiewe ding vir die Jode was. Wel, die realiteit in Bybel is suinigheid ‘n siekte van die tyd was. Andy Stanley sê dat die teenmiddel van die siekte vrygewigheid is. Jesus praat meer hieroor as ook gebed, hemel of hel. Omtrent ‘n derde van sy gelykenisse gaan oor hoe ons ons besittings moet aanwend.
Interessant dat geld nie ‘n euwel vir God is nie, maar wel geldgierigheid, en ‘for that matter’ enige-iets wat ons belangriker as God stel ( 1 Tim 6: 10)
Lees gerus 2 Korintiërs 9: 6 – 15. Merk al die dele wat handel oor vrygewigheid, om te gee, hoe om te gee en vir wie om te gee. En kyk na die gevolge en wins wat dit tot gevolg het!!
Kortliks die volgende:
2 Algemene Beginsels oor besittings of dinge in die Bybel:
Alles wat ons nog ooit gehad het en ooit sal hê, behoort aan God (vgl Ps 24: 1)
God moet belangriker as enige-iets wat jy het, wees. Anders is dit verkeerd. Dit kan geld wees, of ander mense of dinge om my werk….
So, dit wat ek besit of deel maak van my lewe, het ‘n geweldige invloed op die mens se lewe. Daarom wil die Jubeljaar hê ek moet my gedagtes van die begin af reg rig. My ‘mindset’ moet reg wees.
Hoe moet ons dink oor gee? Vers 7 sê dat ons moet gee soos ons in ons hart besluit het. Dit gaan meer hoor verbintenis en hoekom jy gee as oor hoeveel jy gee. Daar is ‘n groot verskil tussen hoe die wêreld en God na ‘gee’ kyk: Die wêreld sê: maak bymekaar, gebruik wat jy nodig het, gee indien jy oor het weg. God sê: Gee eerste vir My, en leef van wat oor is. En vertrou My dat jy sal uitkom met dit wat jy oor het!
Vir die Israeliet in die OT het die beginsel van die ‘eersteling’ gegeld: hulle moes die eerste 10% van hulle koring, vee, inkomste ens. vir God en die tempeldiens gee. Dit is ook hoe God oor gee gedink het toe Hy sy Seun, Jesus as eersteling (1Kor 15) gegee het. Stephan Joubert noem dat die beginsel nie ‘n 10de moet wees nie, dit is ‘n manier om by die punt uit te kom dat ALLES aan God behoort. As jy net ‘n 10de gee en niks anders nie, wil jy net die ‘bare minimum’ vir God gee.
Jy het nie geloof nodig as jy eers jou uitgawes wil betaal, en dan van dit wat oor is wil gee nie!!!
God se instruksies:
Wees vrygewig (v6) , wie karig saai, sal karig oes; God vra konstante vrygewigheid!
Gee blymoedig (v7)
Watter voordele is in vrygewigheid vir my?
Goeie opbrengs: v 6 volop saai, volop oes, v 7 altyd genoeg, v10 selfs meer, v 11 selfs ryk genoeg om by elke geleentheid vrygewig te kan wees.
Ek kan help met ander se behoeftes ook (v 12)
My getuienis maak dat ander ook dankbaar teenoor God is! (v 13)
‘n Paar moeilike vrae. Check jouself:
Wat sou gebeur as ek jou vra om jou maandelikse dankoffer vanoggend vir die persoon langs jou te gee, en dan syne in te betaal? Wat sal dit getuig van wat in jou hart aangaan? Hoe gesond sou die kerk se finansies gewees het, as almal gegee het soos jy gee?
Hoe gesond sou die kerk gewees het as almal betrokke was soos jy betrokke is?
Hoe goed sou dit wat ons vir kinders bied, gewees het as almal diensbaar soos jy was?
Hoekom moet ons vrygewig wees? Wat maak dat dit so moeilik is?
In watter deel van jou lewe is dit vir jou die moeilikste om vrygewig te wees?
Wat is ‘n moontlike eerste stap op die pad na vrygewigheid? Hoe voel jy daaroor om dalk nie ‘n 10de nie, maar ‘n 100ste as eersteling vir God te gee?
“Without a rich heart, wealth is an ugly beggar.” – Ralph Waldo Emerson
50 Dae van Jubel in Gebrokenheid – week 3 #Vergifnis
Dit is Lydenstyd. Ons dink aan dit wat Jesus vir ons aan die kruis gedoen het. Dit vul ons met onuitspreeklike vreugde en dankbaarheid. Terselfdertyd raak ons gebroke as ons die seer en stukkendheid van mense en verhoudings rondom ons sien. En ons weet: ons Vader wil ons gebruik om in die voetspore van Jesus die wêreld te help heel maak. Dit is die Genadejaar, die Jubeljaar (vgl Luk 4: 18 – 19).
Ons 3de tema: #VERGIFNIS
In die kern van die herstel van verhoudings op alle vlakke, wat die jubeljaar wil laat gebeur, is dat ons ‘n lewe van vergifnis moet lewe.
Gestel jy sit elke Woensdag jou vuilgoedsakke uit net om dit vinnig terug te bring en in jou kombuis te hou. Dit gaan siek maak, en keer dat jy ordentlik kan kos maak en gesond lewe! Vergifnis werk net so. As jy dink jy vergewe iemand, maar jy sukkel om dit oor en verby te kry, hou dit jou terug: jy sukkel in jou persoonlike emosionele lewe, jy sukkel geestelik, jy voel net eenvoudig jy kan nie vorentoe gaan nie.
In die Jubeljaar moes die Israeliete mense kwytskeld van ‘n klomp oortredings, maw mense kans gee om met ‘n skoon bladsy te begin. Daarom moes hulle jubel, omdat hulle mense vrygemaak het van klomp skuldgevoelens, en self ook vrygeword het van ander mense se ‘dinge’ wat hulle gevange gehou het.
Vergifnis begin nie by my nie, maar by God. Hy is die voorbeeld. Miga 7: 18: Wie is ‘n God soos U? U vergewe sonde, U straf nie die sonde van dié wat uit u volk oorgebly het nie. U bly nie vir altyd kwaad nie, U betoon liefde.
As ek self gaan probeer vergewe, gaan ek altyd sukkel. Dit is nie ‘n wet wat ek moet doen nie, maar iets wat ek moet doen omdat ek vergewe is, dws uit dankbaarheid.
Vergifnis is nie op voorwaarde dat iemand skuld bely nie. Dit is meer ‘n ding oor myself as oor iemand anders. Dikwels moet ek myself, of vir God vergewe, voor ek iemand anders kan vergewe.
Vergifnis is nie ‘n metodiese resep nie, maar ‘n geloofsreis waar ek baba-treetjies gee deur klein dade van liefde te doen. Dalk moet ek in hierdie Lydenstyd net eers een ‘vuilgoedsak’ in die vuilgoedblik gooi.
Om te vergewe en te vergeet en te vertrou gebeur nie alles meteens nie: Vergifnis gebeur dadelik, en vergeet en vertrou is deel van hierdie geloofsreis.
Biskop Tutu: Vergifnis beteken nie ek vergeet die verlede nie, maar ek onthou dit op ‘n manier wat my help om in die toekoms nie as ‘n gevangene te leef nie.
Daar is nét vergifnis nodig waar daar onvergeeflike dade gedoen is. En juis dan vra Jesus: 70 x 7 keer!
Vergifnis word ‘n plek waar 2 mense met mekaar se kwesbaarheid identifiseer.
Hoekom moet ons vergewe? Wat maak dat dit so moeilik is?
Wat is die gevolge van onvergifnis? Wat is die gevolge van vergifnis?
Wat is ‘n moontlike eerste stap op die pad na vergifnis?
Kyk: Just forgive: https://www.youtube.com/watch?v=1VUCK2MZty4
50 Dae van Jubel in Gebrikenheid – week 2 #Oorgawe
Wanneer Jesus die genadejaar aankondig, kan ons nie die jaar voluit leef indien ons nie God se genade self beleef, om dit dan uit te deel nie. Ons is
genadige mense, wat beteken God is in ons aan die werk
en dit maak dat ons sien waar genade nodig is, en dit uitdeel waar ons ookal kan.
Ons 2de tema:
Implisiet in Jesus se aankondig van ‘n nuwe bedeling in is ‘n keuse wat ons moet maak om onsself oor te gee vir dit wat God wil laat gebeur:
Lukas 4: 18 – 19: “Die Gees van die Here is op My
omdat Hy My gesalf het om die evangelie aan armes te verkondig.
Hy het My gestuur om vrylating vir gevangenes uit te roep en herstel van gesig vir blindes, om onderdruktes in vryheid uit te stuur, 19om die genadejaar van die Here aan te kondig.”
Oorgawe is ‘n proses waar jy jouself in ‘n vreemde mag se hande plaas – soos wanneer jy oorgee (surrender) in ‘n oorlog aan ‘n vreemde vyand, of oorgee aan ‘n siekte wat jy nie weet hoe more gaan lyk nie. Of dalk oorgee aan die lewe omdat dit voel jou planne werk nie, die lewe is nie regverdig nie en ek sien nie meer kans nie. Dit is dan wat Jesus ons uitnooi om ons aan Hom oor te gee, en te weet dit is nie ‘n vreemde mag nie, maar ‘n veilige Mag wat self die pad van oorgawe geloop het, tot aan die kruis deur sy lewe te gee.
In die 50 Dae wil ons onsself oorgee (soos 25 jongmense wat Sondag hulle geloof bely het), maar in die lydenstyd wil ons onsself spesifiek daagliks gee om deur die Here gebruik te word waar mense vasgevang is in vrees, ongelukkigheid, verslawing, siekte, hooploosheid, sonde….
‘n Teksvers wat kan help: Rom 12: 1-2: 1En nou doen ek ‘n beroep op julle, broers, op grond van die groot ontferming van God: Gee julleself aan God as lewende en heilige offers wat vir Hom aanneemlik is. Dit is die wesenlike van die godsdiens wat julle moet beoefen. 2Julle moenie aan hierdie sondige wêreld gelyk word nie, maar laat God julle verander deur julle denke te vernuwe. Dan sal julle ook kan onderskei wat die wil van God is, wat vir Hom goed en aanneemlik en volmaak is.
Wat dink jy vra Jesus vir jou as Hy wil hê jy moet jou hele lewe oorgee aan Hom?
Hoe gaan jou huwelik, gesin en gemeenskap verander as ons ons oorgee?
Wat is daar wat jy moet op ‘offer’ sodat jy meer in God se wil en plan kan wees?
Kyk gerus na die clip: https://www.youtube.com/watch?v=kWVXrvrLN_s
Gaan ook na Suider-Paarl Gemeente se facebook page en kyk na die samevatting van Sondag se diens.
50 Dae van Jubel in gebrokenheid – week 1 #Genade
Ons wil as gemeente vir die volgende 50 dae (van Sondag, 11 Feb – Opstandingsdag, Sondag, 1 April) fokus op ‘n paar dinge wat in Jesus se gedagte was toe Hy in Luk 4: 19 gelowiges oproep om die genadejaar van die Here aan te kondig.
Ef 2: 8: Julle is inderdaad uit genade gered, deur geloof. Hierdie redding kom nie uit julleself nie; dit is ‘n gawe van God.
Dink hierdie week in jou persoonlike stiltetyd of saam met jou gesin of selgroep aan hoe jy genade verstaan, wat Jesus bedoel as Hy vra ons moet genade betoon, en dalk waar jy/julle prakties genade kan gaan gee.
Woensdag vier ons Aswoensdag. Aswoensdag is die eintlike begin van Lydenstyd in die kerklike jaar. Lydenstyd is ŉ tyd van voorbereiding vir die viering van Paasfees. Ons kan nie Paasfees, die fees van die opstanding, opreg en met vreugde vier sonder om deeglik kennis te neem van die groot prys wat Jesus betaal het nie. Hy is die Lam van God wat die sonde van die wêreld wegneem. So wanneer ons oor genade dink, dink ons spesifiek ook aan Jesus wat aan die kruis genade kom gee, daarom kan en moet ons rondkyk en die gebrokenheid rondom ons sien, en dan genade verder gaan aangee.
‘n Teksgedeeltes wat ons kan help is Titus 2: 11 – 14:
Die genade van God wat verlossing bring, het immers aan alle mense verskyn. 12Dit voed ons op om die goddelose leefwyse en wêreldse begeerlikhede te laat vaar en met selfbeheersing, opregtheid en godsvrug in die teenswoordige wêreld te lewe, 13terwyl ons uitsien na die gelukkige dag wat ons verwag. Op daardie dag sal die heerlikheid van ons grote God en Verlosser, Jesus Christus, verskyn. 14Hy het Homself vir ons as offer gegee om ons van alle ongeregtigheid vry te maak en ons van sonde te reinig, sodat ons sy eie volk kan wees wat ywerig is om die goeie te doen.
Kyk gerus na die volgende 2 clips oor genade, en dink/gesels daaroor:
Hoe verstaan jy Jesus se genade, en hoe het jy dit al in jou lewe ervaar?
Waar sien jy is genade rondom jou nodig, en hoe gaan jy dit na mense toe neem?
Lees gerus die verhaal van die burgermeester van New York in 1935, Fiorello LaGuardia, wat kom leer presies wat Jesus ons kom leer oor genade. https://bible.org/illustration/mayor-laguardi
Pinkster Preek-padkos 31 Mei 2017
Woensdagaand 31 Mei 2017: Om ‘n Gefokusde mens te word
Daar is so baie dinge waarop mens in jou geestelike reis kan fokus. Wanneer mens vir die Gees kans gee om jou te rig, wys Hy vir jou een ding waarop jy jouself moet toelê en moet fokus. Iemand met wie dit in die Bybelse tyd gebeur het, was met Martha wat so besig was om Jesus te bedien, en haar suster Maria wat op die ou end met die regte ding besig was: om aan Jesus se voete te sit.
En op hulle reis het Hy in ’n sekere dorp gekom, en ’n vrou met die naam van Martha het Hom in haar huis ontvang. En sy het ’n suster gehad met die naam van Maria; dié het aan die voete van Jesus gesit en na sy woord geluister. Maar Martha was baie besig om alles klaar te maak. Sy kom toe daar staan en sê: Here, gee U nie om dat my suster my alleen laat bedien nie? Sê dan vir haar dat sy my moet help. Maar Jesus antwoord en sê vir haar: Martha, Martha, jy is besorg en verontrus oor baie dinge; maar een ding is nodig; en Maria het die goeie deel uitgekies wat van haar nie weggeneem sal word nie. (Luk 10:38-42)
Dawid het dit reggekry as hy in Psalm 27 sê:
Een ding het ek van die Here begeer, dit sal ek soek: dat ek al die dae van my lewe mag woon in die huis van die Here, om die lieflikheid van die Here te aanskou en te ondersoek in sy tempel. (Ps 27:4)
Wanneer Jesus by die ryk jongman kom, besef Jesus dit wat die jongman keer om by die ‘een ding’ uit te kom, is sy geld. En daarom sê Jesus hy moet daarvan ontslae raak. Vir ons elkeen is dit iets anders wat ons weghou van so ‘n verhouding van God.
En Jesus het hom aangekyk en hom liefgekry en vir hom gesê: Een ding kom jy kort—gaan verkoop alles wat jy het, en gee dit aan die armes, en jy sal ’n skat in die hemel hê; kom dan hier, neem die kruis op en volg My. (Mark 10:21)
Luister hoe praat Paulus oor hierdie ‘ding’ wat my hele lewe ‘n ander betekenis gee:
[For my determined purpose is] that I may know Him [that I may progressively become more deeply and intimately acquainted with Him, perceiving and recognizing and understanding the wonders of His Person more strongly and more clearly], and that I may in that same way come to know the power outflowing from His resurrection [which it exerts over believers], and that I may so share His sufferings as to be continually transformed [in spirit into His likeness even] to His death, [in the hope] (Fil 3:10 Amp)
Op die ou end moet ek besluit: ek wil ‘n besliste mens wees, ek wil met hoop vir die toekoms leef, ek wil elke dag in die gewoonte kom om tyd met God te spandeer, maar ek wil gefokus wees om daardie een ding nie te mis nie!
Die verhaal van Narnia (CS Lewis) vertel van die dogtertjie wat baie dors is, maar die leeu lê by die waterstroom. Op die ou end sit die dogtertjie met die vrees vir die leeu, teenoor die vrees om van dors te sterf. Dan sê sy vir die leeu sy gaan liewer ‘n ander stroom soek. Die leeu se antwoord: There is no other stream!! Daar is nie ‘n plaasvervanger vir die lewende water wat Jesus vir ons kom gee nie. Dit is die EEN DING waarop ek moet fokus.
Pinkster Preek-padkos 30 Mei 2017
Dinsdagaand 30 Mei 2017: Om ‘n Daaglikse mens te word
Om in ritme met die Gees te leef beteken soo ons gehoor het dat ek ‘n besliste mens moet word, wat ‘n doelbewuste besluit geneem het (en bereid was) om na Jerusalem toe te gaan, waar Hy geweet het Hy gekuisig gaan word. Daarom moet ons kruis opneem – ‘n besliste besluit! Dit beteken ook dat ek soos Jesus en Josef toekomsmense word wat nie toelaat dat die verlede ons vashou en keer om met hoop te leef nie!
Ons word ook genooi om soos Jesus ‘n daaglikse mens te word. wat gewoontes deel maak van ons lewe om ons te help om by die eindbestemming uit te kom – ‘n atleet kan besluit om die Comorades te gaan hardloop (Besliste mens), en ook in die toekoms al sien hoe jy dit regkry (Toekoms mens), maar as jy nie gaan begin oefen nie (Daaglikse mens), gaan eenvoudig niks gebeur nie. GK Chesterton skryf in die verband: “Christianity has not so much been tried and found wanting, as it has been found difficult and left untried.”
Die bekende skrywer/teoloog/filosoof, Dallas Willard skryf die volgende: “The general human failing is to want what is right and important, but at the same time not to commit ourselves to the kind of life that will produce the action we know to be right and the condition we want to enjoy… we can become like Christ by doing one thing – by following Him in the overall style of life he chose for himself. If we have faith in Christ, we must believe that he knew how to live.”
Dit is interessant hoe Lukas Jesus se woorde beskryf wanneer Jesus ons volgelingskap beskryf:
En Hy sê vir almal: As iemand agter My aan wil kom, moet hy homself verloën en sy kruis elke dag opneem en My volg. Want elkeen wat sy lewe wil red, sal dit verloor; maar elkeen wat sy lewe om My ontwil verloor, hy sal dit red. (Luk 9:23-24)
Jesus sê dat dit ‘n daaglikse ding is om tot bekering te kom, en weer en weer jou kruis op te neem.
Ons word gered nie net deur Jesus se kruisdood nie, maar ook deur Jesus se lewe. Ons leef volgens die Koninkryksbeginsels waar ons kyk na Jesus se lewe, dit navolg, en soos Hy word. Paulus skryf dan juis hieroor in Rom 5: 10:
Want as ons, terwyl ons nog vyande was, met God versoen is deur die dood van sy Seun, veel meer sal ons deur sy lewe gered word nou dat ons versoen is.
Ons lewe kan dalk soos iemand wees wat met moeite die trappe to by die 86ste verdieping klim, en as jy daar kom, ontdek dat die sleutel van die woonstel nog in die voorportaal lê. ‘n Daaglikse mens ontdek die sleutel tot ‘n lewe saam met Jesus en onder beheer (in ritme) van die Gees, is wanneer ek in die gewoonte kom om elke dag klein treetjies te begin gee op hierdie pad wat ek gekies het om saam met Jesus te loop.
Pinkster Preek-padkos 29 Mei 2017
Maandagaand 29 Mei 2017: Om ‘n Toekomsmens te word
Om in ritme met die Gees te leef, beteken dat ons kyk hoe Jesus geleef het, en by Hom inval. Die Heilige Gees herrinner ons net aan die woorde van Jesus.
Johannes skryf vir ons dit wat Jesus kom sê
Maar wanneer Hy gekom het, die Gees van die waarheid, sal Hy julle in die hele waarheid lei; want Hy sal nie uit Homself spreek nie, maar alles wat Hy hoor, sal Hy spreek en die toekomstige dinge aan julle verkondig. Hy sal My verheerlik, omdat Hy dit sal neem uit wat aan My behoort, en aan julle verkondig. Alles wat die Vader het, is myne; daarom het Ek gesê dat Hy dit sal neem uit wat aan My behoort, en aan julle verkondig. (Joh 16:13-15)
So die Heilige Gees help ons om nie vas te steek by die verlede of die hede nie. Die dinge wat ons in die verlede vasgehou het, mislukkings, verkeerde keuses, spoke van die verlede ens. hou ons nie meer vas nie want ons maak ons los van wat agter is en strek ons uit na wat voor is!
Lukas skryf oor Jesus wat die dood oorwin het omdat Hy die toekoms ingedagte gehad het as hy vir Dawid aanhaal:
Hom het God opgewek, nadat Hy die smarte van die dood ontbind het, omdat dit onmoontlik was dat Hy daardeur vasgehou sou word. Want Dawid sê van Hom: Ek het die Here altyddeur voor My gesien, want Hy is aan my regterhand, dat Ek nie sou wankel nie. Daarom is my hart bly en my tong juig, ja, ook sal my vlees nog rus in hoop. Want U sal my siel nie aan die doderyk oorlaat of u Heilige oorgee om verderwing te sien nie. U het My die weë van die lewe bekend gemaak, U sal My vervul met vreugde by u aangesig. (Hand. 2:24-28)
En dan kom praat die Hebreërskrywer ook oor ons wat die toekoms moet omarm, en dit moet ons hoop gee om tot aan die einde te volhard, want Jesus het dit gedoen. Kyk hoe word dit in die Message vertaling geskryf:
Do you see what this means—all these pioneers who blazed the way, all these veterans cheering us on? It means we’d better get on with it. Strip down, start running—and never quit! No extra spiritual fat, no parasitic sins. Keep your eyes on Jesus, who both began and finished this race we’re in. Study how he did it. Because he never lost sight of where he was headed—that exhilarating finish in and with God—he could put up with anything along the way: Cross, shame, whatever. And now he’s there, in the place of honor, right alongside God. When you find yourselves flagging in your faith, go over that story again, item by item, that long litany of hostility he plowed through. That will shoot adrenaline into your souls! (Heb. 12:1-3, MES)
Josef is vir ons ‘n voorbeeld wat aan die toekoms (hoop) vasgehou het, tsv jalousie, verlange, angs, verwerping, versoeking, verleiding, verraad en verwarring. Hy het uitgestyg bo sy omstandighede, soveel so dat hy in die Hebreërsbrief beskryf word as ‘n geloofsheld wat opdrag gegee het dat sy oorskot in die beloofte land, wat hy nog nie gesien het nie, begrawe moet word:
Deur die geloof het Josef aan die einde van sy lewe melding gemaak van die uittog van die kinders van Israel en bevel gegee aangaande sy gebeente. (Heb 11:22)
Daarom het ons hoop. En Paulus skryf tereg: En mag die God van die hoop julle vervul met alle blydskap en vrede deur die geloof, dat julle oorvloedig kan wees in die hoop deur die krag van die Heilige Gees! (Rom.15:13)